Λάζετς

Το Λάζετς (σλαβομακεδ. Лажец, αλβαν. Luzeç) είναι χωριό της Βόρειας Μακεδονίας, στον Δήμο της Μπίτολα (Περιφέρεια Πελαγονίας). Στην απογραφή του 2021 ο πληθυσμός του χωριού ήταν 228 κάτοικοι, έναντι 302 κατοίκων στην απογραφή του 2002. Το μέσο υψόμετρο του χωριού είναι 595 μέτρα πάνω από την επιφάνεια της θάλασσας.

 Δημογραφική ιστορία 
Σύμφωνα με οθωμανικό ντεφτέρ του 1467-1468, το Λάζετς κατοικούσαν οικογένειες που είχαν ανάμεικτη αλβανική και σλαβική ανθρωπωνυμική, με παραδείγματα ανθρώπων που είχαν σλαβικό το ένα όνομα και αλβανικό το άλλο (π.χ. Gjon Cvetko, με αλβανικό το μικρό όνομα, ή Todor Leko, με χριστιανικό το βαφτιστικό και αλβανικό το επώνυμο).

Σε στατιστικές του 1900 που συνέλεξε ο Βασίλης Καντσόφ το χωριό Λάζετς κατοικείτο από 340 Χριστιανούς Σλάβους και 400 Μουσουλμάνους Αλβανούς.Vasil Kanchov: Macedonia: Ethnography and Statistics, Σόφια 1900, σελ. 236

Σύμφωνα με τα δεδομένα που συγκέντρωσαν oι Βούλγαροι γεωγράφοι Ντιμίτρι Μίτσεφ και Ντ. Μ. Μπρανκόφ, το 1905 ο οικισμός είχε συνολικό χριστιανικό πληθυσμό 360, με όλους τους Χριστιανούς να είναι «Βούλγαροι», οι οποίοι ωστόσο δήλωσαν όλοι «Πατριαρχικοί» και όχι ανήκοντες στη βουλγαρική Εξαρχία.Dimitri Mitsev και D.M. Brancoff: La Macédoine et sa Population Chrétienne, σελ. 166

Στη σύγχρονη εποχή, από τους 302 κατοίκους της απογραφής του 2002, οι 161 δήλωσαν «Μακεδόνες»FYROM Census (2002), Book 5 - Total population according to the Ethnic Affiliation, Mother Tongue and Religion, The State Statistical Office, Σκόπια 2002, σελ. 70, οι 135 Αλβανοί και οι 4 Σέρβοι.

Παραπομπές

Λαζετς